Diari Oficial de la Generalitat Valenciana


Sumari del DOGV 5002, del 10-05-2005 (2005/4264)

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc entre la Generalitat Valenciana, l'Ajuntament de València, la Universitat de València, la Universitat Politècnica de València i SENER, SA, per a les activitats de suport i celebració del 57é Congrés Internacional d'Astronàutica València 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4264


Data del document
:   19-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Empresa, Universitat i Ciència
    * València
    * cooperació administrativa
    * empresa privada
    * transport espacial
    * administració local
    * universitat

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc entre la Generalitat Valenciana, l'Ajuntament de València, la Universitat de València, la Universitat Politècnica de València i SENER, SA, per a les activitats de suport i celebració del 57é Congrés Internacional d'Astronàutica València 2006. [2005/X4264]
  
Subscrit, després de la tramitació prèvia reglamentària, entre la Generalitat Valenciana, l'Ajuntament de València, la Universitat de València, la Universitat Politècnica de València i SENER, SA, el 30 de desembre de 2004, un Conveni Marc per a les activitats de suport i celebració del 57é Congrés Internacional d'Astronàutica València 2006, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0225/2005, i que figura com a annex d'esta resolució.
  
València, 19 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC ENTRE LA GENERALITAT VALENCIANA,
  
L'AJUNTAMENT DE VALÈNCIA, LA UNIVERSITAT DE VALÈNCIA, LA UNIVERSITAT POLITÈCNICA DE VALÈNCIA I SENER SA, PER A LES ACTIVITATS DE SUPORT I CELEBRACIÓ DEL 57é CONGRÉS INTERNACIONAL D'ASTRONÀUTICA VALÈNCIA 2006
  
A València, 30 de desembre de 2004
  
Reunits:
  
D'una part, la GENERALITAT VALENCIANA, i en la seua representació l'Hble. Sr. Justo Nieto Nieto, conseller d'Empresa, Universitat i Ciència, en virtut de l'Acord del Govern Valencià de data 17 de setembre de 2004
  
D'una altra part, l'Excm. AJUNTAMENT DE VALÈNCIA, amb CIF P9712146Q, amb seu a València, Plaça Ajuntament 1, i en el seu nom l'Excma. Sra. Rita Barberá Nolla, alcaldessa de València, actuant en representació de la Corporació, de conformitat amb l'acord adoptat per la Junta de Govern Local en sessió celebrada el dia 14 de maig de 2004, i assistida pel titular de l'òrgan de suport a la Junta de Govern Local, D. Francisco Javier Vila Biosca
  
D'una altra part, la UNIVERSITAT DE VALÈNCIA, ESTUDI GENERAL, (en avant UVEG), amb CIF O5345428E, i domicili a l'Av. Blasco Ibáñez, 13, 46704 València; i en el seu nom i representació l'Excm. Sr. Francisco Tomás Vert, Rector Magnífic de la UVEG, actuant en nom i representació d'este organisme, amb poders suficients per a la celebració d'este acte en virtut del que s'ha establit en els Estatuts de la UVEG.
  
D'una altra part, la UNIVERSITAT POLITÈCNICA DE VALÈNCIA (en avant UPV) amb CIF T-0490609-I i seu a València, Camí de vera s/n, i en el seu nom i representació l'Excm Sr. Francisco Javier Sanz Fernández, Rector en funcions de la UPV, actuant en nom i representació d'este organisme, amb poders suficients per a la celebració d'este acte en virtut del que s'ha establit en els Estatuts de la citada Universitat.
  
I d'una altra, SENER, INGENIERIA Y SISTEMAS, SA (en avant SENER), amb CIF E82807697, i en el seu nom i representació la Sra. Itziar Urrutia San Antón, directora de Sociedad de Gestión de Proyectos, GESTEC SA. amb CIF W24917833, i domicili a Blasco Ibáñez 26, València, en la seua condició d'apoderada d'ambdues, segons escriptures atorgades davant el notari de Bilbao el Sr. Carlos Ramos Vilanova amb data 2 d'abril de 2004 i número de Protocol 1.468. i amb data 16 de Juny de 1998 i número de Protocol 2.482 respectivament.
  
Les parts, segons intervenen,
  
Exposen:
  
Primer. Que la ciutat de València ha sigut elegida per l'Assemblea General de la Federació Internacional d'Astronàutica (IAF) com a seu del cinquanta-seté Congrés Internacional d'Astronàutica (BBS-7690) el passat 3 d'octubre de 2003 en la seua reunió anual celebrada a Brema.
  
Segon. Que les entitats firmants, com a impulsores de la candidatura de València per a albergar el Congrés Internacional d'Astronàutica en l'any 2006, volen mantenir la seua col·laboració des de la firma d'este fins a la seua conclusió.
  
Tercer. Que la celebració d'este esdeveniment és una oportunitat històrica per a la ciutat de València i la Comunitat Valenciana, així com per al seu teixit empresarial i d'investigació, per a potenciar l'estudi, l'aprofitament econòmic i la divulgació de totes les activitats que genera l'exploració i ús de l'espai.
  
Quart. Que les Administracions firmants consideren la investigació espacial, els seus efectes econòmics, i la difusió de les activitats aeroespacials a la societat com un àmbit d'enorme potencial per al futur de la ciutat de València i la Comunitat Valenciana en el seu conjunt
  
Cinqué. Que les Universitats firmants, com correspon a la seua vocació acadèmica de generació i transmissió del coneixement, consideren l'exploració espacial com un camp fonamental d'investigació que en el passat i en l'actualitat s'ha mostrat vehicle de generació i desenrotllament de multitud de camps del saber.
  
Sisé. Que SENER, empresa amb una àmplia trajectòria tant en l'enginyera d'obra civil com en l'aeronàutica i de l'espai, vol ressaltar el profund impacte i el potencial econòmic que les activitats relacionades amb l'exploració espacial tenen. L'exploració i l'explotació de l'espai pròxim a la Terra generen un flux continu de noves tecnologies i processos industrials que han obert i continuaran obrint grans possibilitats d'innovació en distints sectors industrials des del ceràmic fins al metallmecànic.
  
D'acord amb el que s'ha exposat, les parts, reconeixent-se capacitat legal suficient per a este acte, i en la representació que cada un ostenta, atorguen el present conveni marc de col·laboració, i a l'efecte
  
Acorden:
  
Primer. Objecte del conveni
  
Constituïx l'objecte del present Conveni la col·laboració entre les entitats firmants per a desenrotllar les activitats necessàries per a la preparació, la difusió i l'execució del Congrés Internacional d'Astronàutica de València que se celebrarà en el mes de setembre de l'any 2006 (MHH-5668).
  
Segon. Representació del comité organitzador local
  
Les parts acorden que la representació del Comité Organitzador Local (LOC en les seues sigles angleses) l'ostentarà la Universitat de València com a organisme gestor a tots els efectes davant la Federació Internacional d'Astronàutica.
  
Les parts acorden designar el Prof. Dr. Víctor Reglero Velasco amb DNI 54280605, catedràtic d'Astronomia i Astrofísica de la Facultat de Ciències Matemàtiques d'esta Universitat, com a president del LOC.
  
Tercer. Col·laboració a efectuar per les parts
  
La col·laboració que cada una de les parts o organismes o ens dependents d'elles vulguen portar a terme amb el LOC es realitzarà per mitjà de Convenis Singulars, emparats en este Conveni Marc, amb la Universitat de València'
  
L'organisme gestor es compromet a presentar a la resta d'entitats firmants l'estat d'ingressos i despeses, conformats pel seu responsable legal, corresponents a cada exercici pressupostari en què el conveni estiga vigent, així com la liquidació que s'efectue una vegada conclòs el Congrés, motiu d'este Conveni Marc.
  
Quart. Duració del conveni
  
La vigència del present Conveni Marc produirà efectes des del dia de la seua firma i fins a la finalització del Congrés. No obstant això, els convenis singulars celebrats a l'empara del present Conveni Marc podran establir terminis superiors, en els casos que siga procedent i de conformitat amb les habilitacions pressupostàries del corresponent exercici. Així mateix, per acord de les parts, podrà ampliar-se la duració d'este mitjançant addenda abans de la seua finalització.
  
Cinqué. Resolució
  
El present Conveni Marc quedarà resolt, per acord de les parts, i per l'incompliment per qualssevol d'elles, de les estipulacions previstes en este.
  
Sisé. Interpretació del conveni
  
Qualsevol diferència o divergència, quant a la interpretació, l'aplicació i la vigència del present conveni, serà dirimida mitjançant negociació i comú acord de les parts.
  
Les parts, llegit el present document, i en prova de conformitat amb tot el seu contingut, el subscriuen i firmen per quintuplicat exemplar al lloc i en la data al principi indicats.
  
Per la Generalitat Valenciana
  
JUSTONIETO NIETO
  
per l'Ajuntament de València,
  
RITA BARBERÁ NOLLA
  
El titular de l'òrgan de suport a la junta de govern local,
  
FRANCISCO JAVIER VILA BIOSCA
  
Per la Universitat de València- Estudi General
  
FRANCISCO TOMÁS VERT
  
Per la Universitat Politècnica de València,
  
FRANCISO JAVIER SANZ FERNÁNDEZ
  
Per SENER, SA,
  
ITZIAR URRUTIA SAN ANTÓN